આવેદન પત્રમાં જણાવ્યું હતું કે, ભાવનગર જિલ્લાના વલભીપુર તાલુકાના બુધેલ ગામની સરકારી જમીન આશરે ૧૪થી ૧૫ વીઘા જેની હાલની બજાર કિંમત કરોડો રૂપિયા થાય છે તે પચાવી લેવા પોતાના અંગત સ્વાર્થ માટે જીતુભાઈ વાઘાણી (ભાજપ પ્રદેશ અધ્યક્ષ) અને (ભાવનગરના દક્ષિણના ધારાસભ્ય) એ બુધેલ ગામના સરપંચ દાનસંગભાઈ મોરીને ઠરાવ કરી આપવા જણાવ્યું હતું સરપંચે ઠરાવ કરી આપવાની ના પાડતા જીતુભાઈએ પોતાના રાજકીય પદ અને કદના જોરે રાજકીય કાયદાકીય આંટીઘૂંટી રચી સરપંચને સરપંચ પદેથી દૂર કરાવ્યા હતા તથા સરપંચના પરિવારના ૧૨ જેટલા સભ્યો  ઉપર રાયોટિંગ રસ્તા રોકો તેમજ મોબાઈલ લૂંટ જેવા ગુના નોંધાવી પોલીસ કેસ કરાવી ટૂકા ગાળામાં રાજકીય દબાણ લાવી સરપંચ સહિત ૧૨ જેટલા વ્યક્તિઓને ૬ માસની સજા કરાવી હતી.